ΓΡΑΠΤΗ ΕΡΩΤΗΣΗ E-1096/96 υποβολή: James Moorhouse (PPE) προς το (8 Μαΐου 1996)

Θέμα: Μαγνητοφώνηση των συνεδριάσεων του Συμβουλίου

Μετά την απάντηση του Συμβουλίου (της 7ης Φεβρουαρίου 1996) στη γραπτή ερώτησή μου Ε-2481/95 (της 13ης Σεπτεμβρίου 1995) ((ΕΕ C 79 της 18.3.1996, σελ. 8.)), μπορεί το Συμβούλιο να διευκρινήσει πλήρως ακόλουθα σημεία τα οποία είτε έμειναν αναπάντητα είτε απορρέουν από την απάντησή του:

1. Να δηλώσει συγκεκριμένα εάν (πέραν της μαγνητοφώνησης των συνεδριάσεων του ιδίου του Συμβουλίου, του COREPER και ορισμένων ομάδων εργασίας) αποτελεί συνήθη πρακτική του Συμβουλίου η μαγνητοφώνηση των συνεδριάσεων του Ευρωπαϊκού Συμβουλίου (αρχηγοί κρατών και κυβερνήσεων);

2. Να διευκρινίσει εάν η αναφορά ότι η πρόσβαση στις μαγνητοφωνήσεις του Συμβουλίου και των οργάνων του περιορίζεται στις «γενικές γραμματείες» στον πληθυντικό - (βλέπε τρίτη παράγραφο της απάντησης του Συμβουλίου, όπως δημοσιεύθηκε στην ΕΕ C 79/8), αποτελεί τυπογραφικό λάθος ή σημαίνει ότι τόσο η Γενική Γραμματεία της Επιτροπής όσο και η Γενική Γραμματεία του Συμβουλίου έχουν όντως πρόσβαση υπό ορισμένους όρους;

3. Να αναφέρει, κατά προσέγγιση, τη μέση χρονική διάρκεια (εβδομάδες, μήνες, έτη) που μεσολαβεί από τη στιγμή της «κατάρτισης των πρακτικών των αντιστοίχων συνεδριάσεων» έως τη στιγμή που «οι ταινίες απομαγνητοφωνούνται συστηματικά» (που ίσως θέλει να πει ότι «σβήνονται») ((Δεν αφορά την αγγλική έκδοση.));

4. Να διευκρινίσει εάν η Γενική Γραμματεία του Συμβουλίου επιτρέπει να έχουν πρόσβαση στις μαγνητοφωνήσεις, κατά το διάστημα που διατηρούνται, και οι υπάλληλοι των εθνικών αντιπροσωπειών, υπό κάποια επιτήρηση;

5. Να αιτιολογήσει γιατί δεν θεωρεί ότι, υπό ορισμένες προϋποθέσεις, θα ήταν προς το δημόσιο συμφέρον η διατήρηση από το Συμβούλιο των εν λόγω μαγνητοφωνήσεων και η εν συνεχεία κατάθεσή τους σε ειδικό αρχείο ως ιστορικό υλικό στο οποίο θα έχουν πρόσβαση οι ερευνητές και το κοινό, μετά την παρέλευση ενός χρονικού διαστήματος 30 ή 40 ετών;

Απάντηση (14 Οκτωβρίου 1996)

1. Όπως αναφέρει η απάντηση του Συμβουλίου στην ερώτηση Ε-2481/95 του αξιότιμου κ. βουλευτή, η πρακτική της μαγνητοφώνησης των συνεδριάσεων του Συμβουλίου χρονολογείται από τις απαρχές της ΕΚΑΧ. Οι μαγνητοφωνήσεις γίνονται μόνο για τις ανάγκες της Γραμματείας και αποτελούν τεχνικά όργανα εργασίας.

2. Η πρόσβαση στις εν λόγω μαγνητοφωνήσεις περιορίζεται στους αρμόδιους υπαλλήλους τη Γενικής Γραμματείας του Συμβουλίου 7 οι της Επιτροπής δεν έχουν πρόσβαση.

3. Ωσ προς τη μέση χρονική διάρκεια που μεσολαβεί από την κατάρτηση των πρακτικών ως το σβήσιμο των μαγνητοφωνήσεων, είναι 2 έως 3 μήνες για τις συνεδριάσεις του Συμβουλίου και μέχρθι ένα έτος για τις συνεδριάσεις της Επιτροπής των ΜΟνίμων Αντιπροσώπων.

Οι μαγνητοφωνήσεις των συνεδρίσεων όλων των άλλων επιτροπών και ομάδων φυλάσσονται 30 ημέρες μετά τπό την κάθε συνεδρίαση. Μετά σβήνονται κι αυτές.

Πρέπει να διευκρινιστεί ότι το Συμβούλιο έχει προσαρμόσει το σύστημα μαγνητοφώνησης που χρησιμοποιεί, αντικαθιστώντας τις μαγνητοταινίες με ψηφιακούς οπτικούς δίσκους.

4. Όπως αναφέρεται στο σημείο 2, μόνον οι υπάλληλοι της Γενικής Γραμματείας του Συμβουλίουο μμπορούν να έχουν πρόσβαση στα μαγνητοφωνημένα στοιχεία.

5. Δεδομένου ότι τα εν λόγω στοιχεία χρησιμεύουν αποκλειστικά ως εσωτερικά όργανα για την εργασία της Γραμματείας, δεν έχει αντιμετωπιστεί το ενδεχόμενο να κατατίθενται στα ιστορικά αρχεία της Κοινότητας.